V pondelok 2. mája 2022 o 13.00 hod. sa pri pamätných tabuliach obetiam II. sv. vojny pred Mestským domom v Čadci uskutoční pietna spomienka spojená s kladením vencov pri príležitosti 77. výročia oslobodenia Čadce (1. mája 1945) a našej vlasti. Následne sa uskutoční aj pietny akt pri Pamätníku deportovaným Kysučanom v Parku zmierenia.
Počas pietneho aktu predstavitelia Mesta Čadca, čadčianski odbojári, pozvaní hostia a široká verejnosť vyjadria svoju úctu a poďakovanie padlým vojakom a občanom, ktorí položili svoje životy za naplnenie túžby po slobodnom a mierovom živote.